মারা গেলেন তামিলনাড়ুর মুখ্যমন্ত্রী জে জয়ললিতা। সোমবার চেন্নাইয়ের অ্যাপোলো হাসপাতালের তরফে গভীর রাতে জানানো হয়, এদিন রাত সাড়ে ১১টায় মৃত্যু হয়েছে তাঁর। তাঁর বয়স হয়েছিল ৬৮ বছর। গত সেপ্টেম্বর থেকে হাসপাতালে ভর্তি ছিলেন জয়ললিতা। রবিবার সন্ধ্যায় সেখানেই হৃদরোগে আক্রান্ত হন ‘আম্মা’। তারপর থেকেই তাঁর শারীরিক অবস্থা নিয়ে নানা জল্পনা শুরু হয়েছিল। একদা অভিনেত্রী জয়ললিতার রাজনীতিতে হাতেখড়ি জনপ্রিয় অভিনেতা তথা এডিএমকে’র প্রতিষ্ঠাতা এম জি রামচন্দ্রনের (এমজিআর) হাত ধরে। তামিলনাড়ুর পাঁচবারের মুখ্যমন্ত্রী জয়ললিতা। ২০১৪ সালে আয়ের সঙ্গে সঙ্গতিহীন সম্পত্তি মামলায় কারাবাসের সাজা হয় তাঁর। পরে জেল থেকে মুক্তি পান। ২০১৬ সালে আবার মুখ্যমন্ত্রী পদে নির্বাচিত হন ‘আম্মা’। পরবর্তী অন্তরবর্তীকালিন মুখ্যমন্ত্রী হিসেবে দায়ীত্ব নিয়েছেন পনিরসিলভাম।